Borivoje Adašević

**Borivoje Adašević** (Užice, 22. septembar 1974 — Požega, 15. januar 2019) bio je srpski pripovedač, romanopisac i esejista. Studirao je na Pravnom fakultetu u Beogradu. Živeo je u Požegi.  Proza mu je prevođena na engleski, francuski, mađarski, albanski i grčki jezik. Priča *Za tuđeg gospodara* uvrštena je u američku antologiju najbolje evropske priče *Best European Fiction 2013*.

## Život
Autor je tri zbirke pripovedaka, od kojih je prva, *Ekvilibrista*, objavljena u Novom Sadu, 2000. godine. Sledeća zbirka, *Iz trećeg kraljevstva*, izlazi 2006, u Beogradu, a najnovija, pod naslovom *Iz spiskova prećutanih stvari*, izašla je iz štampe krajem septembra 2018. godine, u Novom Sadu.
Autor je i dva romana, *Čovek iz kuće na bregu* (2009) i *Krf* (2011), objavljena u Beogradu. Njegovu prozu odlikuje originalan prefinjeni stil izgrađen artistički oblikovanim izrazom, gustim rečeničnim tkanjem, lavinom reči u vrtoglavom narativnom zamahu, razbokorenom melodijom jezika, kao i intelektualnom domišljatošću i razuđenošću forme. Tematska interesovanja kreću se od intimnih stanja i preokupacija pa sve do individualnih ljudskih sudbina u kovitlacima moderne istorije, čijeg taloga pojedinac želi da se oslobodi u sebi, težeći humanosti u najvišem smislu.

## Knjige
### Zbirke priča
* *Iz spiskova prećutanih stvari* (Akademska knjiga, Novi Sad, 2018)
* *Iz trećeg kraljevstva* (Narodna knjiga, Beograd, 2006)
* *Ekvilibrista* (Matica srpska, Novi Sad, 2000)

### Romani
* *Krf* (Stubovi kulture, Beograd, 2011)
* *Čovek iz kuće na bregu* (Stubovi kulture, Beograd, 2009)

## Zbornici, izbori i antologije
* *Old Age* (Geopoetika, Beograd, 2018; priredili David Albahari i Srđan V. Tešin)
* *Četvrtasto mesto – antologija priča o čitanju novina* (Arhipelag, Beograd, 2014); izabrao i priredio Srđan V. Tešin)
* *Bunker* (Arhipelag, Beograd, 2013; izabrao i priredio Srđan V. Tešin)
* *Best European Fiction 2013* (Dalkey Archive Press, McLean IL, USA, 2012; izabrao i priredio Aleksandar Hemon; predgovor napisao Džon Banvil)
* *E-szerelem* (Híd, Novi Sad, 2012; priredila Kornelija Farago)
* *Starost* (Arhipelag, Beograd, 2012; priredili David Albahari i Srđan V. Tešin)
* *21 za 21 : antologija srpske priče s početka novog veka* (Agora, Zrenjanin, 2011; priredio Vasa Pavković)
* *Nga Beogradi, me dashuri* (MM, Priština, 2011; izabrali i priredili Miloš Živanović, Saša Ilić, Tomislav Marković i Saša Ćirić)
* *Love and Life; Serbian Short Stories* (Culture Bridge, Toronto ON, CAN, 2010; izabrao David Albahari)
* *Leksikon božjih ljudi* (Službeni glasnik, Beograd, 2010; priredili Slavoljub Marković i Vasa Pavković) 
* *Poslastičarske priče* (Arhipelag, Beograd, 2008; priredili David Albahari i Vladan Mijatović Živojnov)
* *Urbana kratka priča* (BAP 2000, Beograd, 2001; izabrao i predgovor napisao Tihomir Brajović)
* *Pseći vek* (Beopolis, Beograd, 2000; priredio Saša Ilić)
* *Priča za kraj veka* (Kikindske novine, Kikinda, 2000; priredio Srđan V. Tešin)

## Nagrade
Stipendija Fonda Borislav Pekić, 2007, za projekat romana *Krf*.

Za urbanu kratku priču na konkursu BAP 2000 (Balkan association of publishers), 2001, u Beogradu.

## Reference

## Literatura

* Milica Mirković, “Adaševićev Krfski zabavnik”, Polja, broj 475, maj/jun 2012.
* Marijana Milošević, „Poetika odsustva ili o slikaru u (samo)izolaciji”, kritika, Koraci, broj 5-6, 2010.
* Nenad Stanojević, “Reaktuelizacija subjektivnosti”, Letopis Matice srpske, jun 2010, knj. 485, sv. 6, 1163-1168.
* Vesna Kapor, “Reč kao nit usporavanja i razlaganja vremena”, Polja, broj 461, januar/februar 2010.

## Vanjske veze

* “Kulturni centar”, RTS 2, 7. novembar 2018, prilog kritičara Miće Vujičića o knjizi “Iz spiskova prećutanih stvari”, snimak emisije dostupan na: https://youtu.be/_z5cUBv9hRQ
* Zvanična stranica izdavačke kuće Akademska knjiga
* Prilozi autora na portalu Male novine 
* “Adieu, Belgrade”, priča, Povelja, broj 1/2011. 
* Zvanična stranica izdavačke kuće Književna radionica Rašić 
* “Blagovesti na Parti”, priča, NIN, broj 3248, 28. mart 2013.
* “Fragmenti o smrti: Simeon Gras”, priča, Letopis Matice srpske
* “U smrti isti”, priča, Međaj, broj 93/94/95, 2015, 71-74.
* “Otvaranje, zatvaranje, tajna jezika i starica na krfskom Samitu EU”, intervju, micavujicic.com
*  “Best European Fiction 2013“, Dalkey Archive Press
*  “Pokušao sam da sklopim krhotine rasprsnutog sveta”, intervju, plastelin.com 
*  “Na kolima sa starom hartijom” i “Za tuđeg gospodara”, plastelin.com 
*  ”Doba sumnje koje ne prolazi”, tačno.net
*  “Na kolima sa starom hartijom”, prevod na francuski
*  “Iz trećeg kraljevstva”, Serbica.fr